***.................( sz.) napirend***

### E L Ő T E R J E S Z T É S

**a Képviselő-testület 2016. június 16-i ülésére**

**Tárgy: Javaslat a Budapest Főváros II. Kerületi Önkormányzat Képviselő-testületének**

**az önkormányzati szennyvízcsatorna beruházások önerős befizetéséről és az ehhez kapcsolódó részletfizetési kedvezményekről szóló …./2016. (…..) önkormányzati rendeletének elfogadására**

**Készítette**: ……………………………………..

Keszei Zsolt

Beruházási és Városüzemeltetési Iroda vezetője

**Egyeztetve**: ………………………………….

Dankó Virág alpolgármester

**Egyeztetve**: ………………………………….

Szigetiné Bangó Ildikó

Pénzügyi Iroda vezetője

**Látta**: ……..…………………………………… .

Dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros Kormányhivatala „szakmai segítségnyújtás a közművesítési hozzájárulás önkormányzati rendeleti szabályozását illetően” tárgyú levélben indítványozta a csatornaközmű hozzájárulás megállapítására vonatkozó 23/1999.(XI.9.) önkormányzati rendelet hatályon kívül helyezését.

A hatályon kívül helyezéssel egy időben – a jelenleg érvényben lévő jogszabályok figyelembevétele mellett - Irodánk elkészítette *az önkormányzati beruházásokkal létesített szennyvízcsatornához történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről* szóló rendelet tervezetét.

Az új rendeletben a hatályon kívül helyezett 23/1999.(XI.9.) rendeletben foglaltakhoz hasonlóan továbbra is lehetőséget biztosítunk a hozzájárulás részletekben történő befizetésére.

Kérem a Tisztelt Képviselő-testületet az előterjesztés megtárgyalására és az alábbi rendelet elfogadására.

A Képviselő-testület Magyarországi Alaptörvénye 32. cikk (1) bekezdése a) pontjában, és Magyarország helyi önkormányzatairól szóló 2011. évi CLXXXIX. törvény 42.§ 1. pontjában foglalt felhatalmazása alapján jogosult dönteni.

A rendelet elfogadásához minősített többségű szavazati arány szükséges.

Budapest, 2016. június 14.

**Dr. Láng Zsolt**

polgármester